62023CO0348_INF
Rješenje Suda (deveto vijeće) od 3. svibnja 2024. –BNP Paribas Bank Polska
(predmet C-348/23) (
1
)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Zaštita potrošača – Direktiva 93/13/EEZ – Nepoštene odredbe u potrošačkim ugovorima – Članak 6. stavak 1. i članak 7. stavak 1. – Stambeni kredit u stranoj valuti – Nepoštene odredbe u vezi s konverzijom strane valute – Ništetnost ugovora – Pravni učinci – Odgodni uvjet – Izjava potrošača”
Zaštita potrošača – Nepoštene odredbe u potrošačkim ugovorima – Direktiva 93/13 – Sredstva za sprečavanje korištenja nepoštenih uvjeta – Ugovor o hipotekarnom kreditu – Ugovor koji ne može opstati nakon uklanjanja nepoštenih odredbi – Utvrđenje ništetnosti ugovora – Sudsko tumačenje nacionalnog prava kojim se pravni učinci povezani s utvrđenjem ništetnosti ugovora podvrgava odgodnom uvjetu da potrošač podnese izjavu – Izjava koja odražava potrošačevo protivljenje zadržavanju odredbe, njegovo saznanje o poništenju ugovora zbog ništetnosti odredbe, posljedice tog poništenja kao i njegov pristanak na njega – Nedopuštenost
(Direktiva Vijeća 93/13, čl. 6. st. 1. i čl. 7. st. 1.)
(t. 32.-35. i izreka)
Izreka
Članak 6. stavak 1. i članak 7. stavak 1. Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima
treba tumačiti na način da im se:
u kontekstu potpunog poništenja ugovora o hipotekarnom kreditu koji je kreditna institucija sklopila s potrošačem, zbog toga što taj ugovor sadržava nepoštenu odredbu bez koje ne može postojati, protivi sudsko tumačenje nacionalnog prava prema kojem pravni učinci, koji su povezani s utvrđenjem ništetnosti navedenog ugovora u njegovoj cijelosti, podliježu odgodnom uvjetu da taj potrošač nacionalnom sudu podnese izjavu kojom tvrdi, kao prvo, da nije pristao na zadržavanje te odredbe, kao drugo, da je svjestan, s jedne strane, činjenice da ništetnost navedene odredbe podrazumijeva poništenje ugovora o stambenom kreditu i, s druge strane, posljedica tog poništenja te, kao treće, da pristaje na poništenje tog ugovora.
(
1
)	SL C 321, 11. 9. 2023.